בלתי מנוצח (קומיקס)

בלתי מנוצח (באנגלית: Invincible) היא סדרת קומיקס אמריקאית שנכתבה על ידי רוברט קירקמן, אוירה על ידי קורי ווקר וראיין אוטלי, והופצה על ידי אימג' קומיקס. עלילת הקומיקס מתרחשת ביקום אימג' (אנ'), ועוקבת אחר קורותיו של גיבור-העל מארק גרייסון / בלתי-מנוצח, וילטרומייטי ובנו הבכור של אומני-מן, גיבור-העל החזק ביותר על כדור הארץ. הסדרה יצאה לאור לראשונה ב-22 בינואר 2003, והסתיימה ב-14 בפברואר 2018, לאחר 144 חוברות. ב-25 במרץ 2021, עלה לשירות הזרמת המדיה "פריים וידאו" עיבוד טלוויזיוני מונפש על בסיס הקומיקס. סדרת הקומיקס מגוללת את קורותיו של מארק גרייסון, מתבגר בן 17 ונער רגיל לכאורה העומד לפני סיום חוק לימודיו בתיכון המקומי במקביל לעבודתו במשרה חלקית, שאביו, נולאן גרייסון, הוא חוצן בעל מראה אנושי הפועל תחת זהותו של "אומני-מן", גיבור-העל החזק ביותר על כדור הארץ, תחת שליחותו של הגזע הווילטרומייטי; ועלילתה נפתחת לאחר שמארק מגלה לראשונה את כוחותיו, המביאים לתחילת מסעו לגילוי מורשתו החוצנית וייעודו כגיבור-על. שלושת הכרכים הראשונים מתמקדים בתחילת פעילותו של מארק כ"אינבינסיבל", כשאביו משמש לו כמנטור, לצד מפגשיו עם גיבורי-על אחרים (בהם רובוט, רקס ספלוד, דופלי-קייט ואטום איב); ומעלליו נעים בין חשיפה כי המורה שלו לפיזיקה הפך את תלמידיו לפצצות אנושיות, ועד לסיכול תוכניתם של התאומים מאולר ליצור צבא של רובוטים. במקביל, נחטף אומני-מן על ידי חוצנים ויריביהם של בני הגזע הווילטרומייטי ונלקח לממד אחר, אך לאחר ששב אחרי מה שנראה רק כימים ספורים, הוא מגלה שנעדר לשמונה חודשים. בהמשך, מביאה הסדרה קשתות עלילה בעלות היבטים יותר אפיים, בהם בין היתר נוסע מארק לממדים מקבילים, ואף נאלץ להילחם בת'ראג, יורש עצר וילטרומייטי, על מנת להגן על כדור הארץ. על כתיבת סדרת הקומיקס היה אחראי רוברט קירקמן באופן בלעדי, ועל האיור הופקדו קורי ווקר וראיין אוטלי – ווקר היה שותף ליצירת הסדרה ואייר את חוברת מס' 1 עד מס' 7 וכן מס' 127–132, ואילו אוטלי קיבל על עצמו את איור חוברת מס' 8 ושאר החוברות. הסדרה ידועה בשל אלימותה הגרפית והקיצונית, חרף היותה בעלת ויזואליה צבעונית. הסדרה הסתיימה בחוברת מס' 144 – שהייתה בעלת כמות דפים כפולה ועל איורה הופקד אוטלי – שיצאה לאור ב-14 בפברואר 2018. באפריל 2022, הוכרז שסיפור נוסף מיקום הסדרה מאת קירקמן ואוטלי יפורסם בחוברת Skybound X #25 ב-20 ביולי 2022. באוקטובר 2022, נמסר כי לרגל חגיגות 20 שנה לסדרה בשנת 2023, תקבל החוברת הראשונה של הסדרה מהדורת פקסימיליה מודפסת מחדש, ובנוסף יופצו מהדורת דלוקס של החוברת הראשונה, מהדורת כריכה קשיחה בלעדית של הכרך הראשון ממהדורת הקומפנדיום, הדפסה מחודשת של הסדרה בפורמט חדש של רומנים גרפיים בגודל 6x9, עטיפות קאברים חדשות מאת ווקר ודייב מקאייג, קומפנדיום חדש מתוך יקום הסדרה, והכרזה סודית שתוכרז בינואר 2023 (וזו נחשפה מאוחר יותר כקדימון עבור עונתה השנייה של סדרת הטלוויזיה המונפשת). מארק גרייסון – תלמיד תיכון בן 17 ונער חצי וילטרומייטי-חצי אנושי שהופך לגיבור-העל "אינבינסיבל". נולאן גרייסון – אביו של מארק ולשעבר גיבור-העל הגדול ביותר של כדור הארץ, "אומני-מן". דבי גרייסון – אמו של מארק, אשתו של נולן, ואמו החורגת של אוליבר גרייסון. לורד ארגאל – קיסר כוכב וילטרום טרם מותו. אביו של אומני-מן וסבם של מארק ואוליבר גרייסון. אוליבר גרייסון – אחיו למחצה של מארק, שנולד לנולאן מחייזרית התרקסנית. לחייזרים התקרסנים תוחלת חיים קצרה וקצב גדילה מהיר בהשוואה לבני אדם, אם כי הדנ"א של אביו מאט את הזדקנותו של אוליבר. בנוסף, על אף שלאמו מראה דמוי-חרק, לאוליבר מראה וילטרומייטי כאביו, אם כי גוון עורו סגול (ובהמשך דוהה לוורוד). טארה גרייסון – בתם של אטום איב ומארק גרייסון, שלוקחת בהמשך את זהותה של "אינבינסיבל" השלישית. מרקוס "מארקי" מרפי – בנם של מארק ואניסה שנולד כתוצאה מאניסתו של מארק בידי אניסה; בהמשך, נוטל מארקי את זהותו של "קיד אינבינסיבל". סמנתה איב וילקינס / אטום איב – בת כיתתו של מארק לשעבר וחברה בצוות "המתבגרים". איב נוצרה כתוצאה מניסוי ממשלתי ליצירת ישויות-על, וביכולתה להפעיל מניפולציות על חומרים ואנרגיות שונות, אם כי חסימה נפשית עצרה אותה בעבר מלעשות זאת על יצורים חיים. בהמשך הסדרה, היא ומארק מבינים את רגשותיהם האמיתיים אחד כלפי השני והזוג מתחיל לצאת, להתאהב ולהתחתן לאחר שאיב יולדת את בתם, טארה. אלן החייזר – קצין הערכה לשעבר מטעם "קואליציית כוכבי הלכת", שמתפקידו היה לבחון את כישוריהם של גיבורי-על בעלי כוחות שונים בכל כוכב לכת, על מנתי לקבוע אם יש "אלוף" מתאים להגן על אותו כוכב. בהמשך העלילה, מקודם אלן למנהיגות "קואליציית כוכבי הלכת". מגיני העולם – צוות גיבורי על. רוב חברי הצוות המקוריים נהרגו באכזריות על ידי אומני-מן. אימורטל – מנהיגהּ הבלתי-ניתן להריגה של "מגיני העולם" ובעלה של דופלי-קייט. מפלשבקים עולה כי אחת מזהויותיו בעבר הייתה למעשה אברהם לינקולן. בקו העלילה הנוכחי, הוא חי וראשו נערף לזמן קצר על ידי אומני-מן. התאומים מאולר חפרו את גופו וחיברו את ראשו מחדש וגרמו לאימורטל לשוב לתחייה. באחד מהיקומים המקבילים אליהם נוסע מארק, מתגלה כי אימורטל שולט בעולם כעריץ וביד קשה בעתיד הרחוק, שם הוא נהרג לבסוף על ידי מארק בפקודתו שלו. דארקווינג – בלש-על אשר ברשותו נמצאים גאדג'טים מתוחכמים. דמותו מבוססת באופן רופף על דמותו של באטמן. וור וומן – לוחמת רבת עוצמה. דמותה מבוססת באופן רופף על דמותה של וונדר וומן. אקווריוס – איש-דג בעל כוחות-על מבוססי מים. דמותו מבוססת באופן רופף על דמותו של אקוומן. רד ראש – ספידסטר רוסי והראשון בצוות להגיב לאירועים. דמותו מבוססת באופן רופף על דמותו של הפלאש. גרין גוסט – גיבור-על בעלת יכולות דמויי-רוח רפאים. דמותו מבוססת באופן רופף על דמותו של גרין לנטרן. איש מאדים – בן מאדים וגיבור גולה אשר לו היכולת לשנות את צורתו. דמותו מבוססת באופן רופף על דמותו של הצייד ממאדים. שמשון השחור – גיבור-על בעל יכולות-על לשעבר, שעבר להשתמש בחליפת קרב מחומשת לפני שקיבל בחזרה את כוחותיו. רקס סולואן / רקס ספלוד – גיבור-על שיכול לשאוב אנרגיה קינטית במטרה להפוך כל דבר שהוא נוגע בו לפצצות; הקריב את עצמו כדי להרוג את מארק מממד מקביל בו אישיותו הושחתה. דופלי-קייט – גיבורת-על בעלת יכולות שכפול עצמי. בולט-פרוף – גיבור-על שהופך לאינבינסיבל השני לאחר שמארק מאבד זמנית את כוחותיו. ריי המתכווץ – גיבור-על בעל היכולת להפעיל מניפולציה על גודלו הפיזי, מונסטר גירל – נערה שקוללה על ידי צוענייה, וכעת ביכולתה לשנות צורה ליצור גדול דמוי-טרול בעל כוח-על אנושי. עם זאת, גילה הפיזי משתנה עם כל שימוש בכוחותיה על מנת לשנות את צורתה, עד שרובוט מצא תרופה לקללה, שאפשר לה להתפתח כרגיל. שייפסמית – בן מאדים המנצל את יכולותיו לשנות צורה על מנת להסוות עצמו כאסטרונאוט אנושי בשם רוס ליווינגסטון. דארקווינג השני – "נער הלילה" לשעבר, הסיידקיק של דארקווינג המקורי; שהמשיך את מורשתו של דארקווינג, אך הפסיק והחל להרוג פושעים עד שנתפס על ידי מארק, ולאחר תהליך שיקום הצטרף ל"מגיני העולם". דרופ-קיק ופייטמאסטר – שני מאמנים לאמנויות הלחימה שביכולתם לטייל בזמן; במסגרת אחת מטיוליהם, השניים גנבו את הכרזת העצמאות. אמבר ג'סטין בנט – בת-זוגו לשעבר של מארק. ויליאם פרנסיס קלוקוול – שותפו לחדר וחברו הטוב ביותר של מארק, שבתחילה יוצא עם איב, אך בהמשך יוצא מהארון כהומוסקסואל ומתחיל לצאת עם ריק. סוכנות ההגנה העולמית – ארגון ממשלתי ש"מגיני העולם" וגיבורי-על אחרים עובדים עבורו. ססיל סטדמן – סוכן ממשלתי וראש סוכנות ההגנה הגלובלית החשאית. דונלד פרגוסון – עוזרו האישי של ססיל, המשמש כאיש הקשר בינו לבין גיבורי-העל. דמיאן דארקבלאד – שד ובלש פרטי. ארט רוזנבאום – חייט המתמחה בהכנת לבוש עבור גיבורי-על וחברם הקרוב של משפחת גרייסון. ריק שרידן – בן כיתתם של מארק וויליאם באוניברסיטת אפסטייט, שמתחיל לצאת עם ויליאם. ב. נ. וינסלו – מנהל תיכון "רג'ינלד ול ג'ונסון", ובהמשך דיקן אוניברסיטת אפסטייט. קואליציית כוכבי הלכת – קבוצת חייזרים שהתכנסה על מנת למנוע מאימפריית וילטרום להשתלט על היקום. תאדוס – וילטרומייט הדוגל בשלום ומייסד קואליציית כוכבי הלכת. נהרג על ידי ת'ראג במהלך מלחמת הווילטרומייטים. ד. איי. סינקלייר – מדען צעיר ומתבודד באוניברסיטת אפסטייט, ויוצרם של ה"רינימנים" – זומבים רובוטיים שנועדו לשמש כ"חיילי העתיד" – בפקודתו של ססיל. דייוויד הילס – מהנדס נשק בחברת מחקר צבאית, שלימד לזמן קצר בתיכון "רג'ינלד ול ג'ונסון", שם אחד מתלמידיו היה מארק גרייסון. רובוט – מנהיגם לשעבר של צוות "המתבגרים" ו"מנהיגי העולם" עד להחלפתו בידי אימורטל בבני האלמוות. רובוט הוא למעשה גוף מזל"ט שנשלט על ידי אדם בעל נכות פיזית חמורה שחי בטנק התומך בחייו, ששיבט לעצמו גוף אנושי חדש באמצעות הדנ"א של רקס ספלוד בעזרת התאומים מאולר. לאחר שנעלם באמצעות פורטל לכוכב פלקסן ואישיותו השתנתה מהזמן שבילה שם, הופך רובוט לאנטגוניסט לאינבינסיבל ולגיבורים אחרים שמתנגדים לו. התאומים מאולר – מדען סופר-מרושע ושיבוטו, הנוטים להתווכח ללא הרף מי מביניהם הוא המקורי. לאחר שהמקורי מביניהם נהרג, מה שהפך את שניהם לשיבוטים, השניים מתחילים להתווכח מי מביניהם הוא השיבוט המקורי. אנגסטרום ליווי – גאון בעל יכולת לקפוץ בין ממדים שונים. לאחר שהושחת על ידי אחת מהמצאותיו, הוא מאשים בכך את אינבינסיבל ונשבע לנקום בו. אימפריית וילטרום – גזע חייזרי המעוניין לכבוש את היקום כולו. קונקווסט – וילטרומייט קשיש שלחם בעברו עבור אימפריית וילטרום. פסיכופת שמתענג על הרג המתנגדים לאימפריה. ת'ראג – יורש העצר הגדול של אימפריית וילטרום, המעוניין לנקום באומני-מן ומשפחתו ואף לכבוש את כדור הארץ. אויבו המושבע של מארק והאנטגוניסט הראשי של הסדרה. אניסה – וילטרומייטית שהייתה מאוהבת במארק, עד כדי כך שאנסה אותו וילדה את בנם, מארקי. אורסא'אל – בתו של ת'ראג. אונאן – אחד מבניו של ת'ראג, אשר נהרג על ידי מארק. גנרל קרג – חבר באימפריית וילטרום, אשר לו עין ימין קיברנטית. תולה – חברה באימפריית וילטרום, אשר לה היכולת להשתמש בשערה הארוך כנשק. לוקאן – חבר באימפריית וילטרום. מארק גרייסון – גרסאות מרושעות של מארק גרייסון מיקומים מקבילים. טיטאן – פושע בעל היכולת להפוך את עורו לשריון דמוי-סלע קשיח וכמעט בלתי-פגיע כרצונו, שהיה חבר בארגון הפשע המאורגן "המסדר" עד ביטול חברותו על ידי מאסטר ליו. חיית הקרב – חייזר דמוי-אריה לבן. מאוחר יותר הוא משתחרר מהכלא בספינת המלחמה הווילטרומייטי, בה הוחזקו אלן החייזר ואומני-מן, אשר השתמשו בתאוותו הבלתי-נדלית לקרבות על מנת לשדלו לסייע בבריחתם מהכלא. הפלקסנים – חייזרים מממד אחר, שבו הזמן עובר בקצב מהיר יותר באופן ניכר מאשר בכדור הארץ. ראש-מכונה – בוס פשע בעל ראש רובוטי. דוק סייסמיץ' – נבל-על בעל כפפות מיוחדות המאפשרות לו לעורר רעידות אדמה, השולט בנוסף בצבא של אנשי-לבה ומפלצות תת-קרקעיות. הסקווידס – קבוצה של חייזרים בעלי-יכולות על-חושיות שפלשו למאדים. רוס ליווינגסטון – אסטרונאוט שהושאר בטעות מאחור על מאדים, שהותקף והפך למארח של "הסקווידס". ליגת הלטאות – ארגון טרור המכיל תא של טרוריסטים דמויי-לטאות, המשמש כפרודיה על ארגוני נבלים בדיוניים מבוססי-זוחלים בהם "קוברה" ו"הידרה". קינג ליזרד – מנהיג "ליגת הלטאות" ואסטרטג המומחה בלוחמת פנים אל פנים. קומודו דרגון – חבר בליגת הלטאות אשר לו חוזק-על. נהרג כאשר נשך את ידו הנפיצה של רקס ספולד. קומדו דרגון השני – יורשו של קומודו דרגון המקורי. פורנייס – נבל בעל חליפת ברזל מסיבית מונעת בקיטור, החמוש במזרקי להבות וסילונים כפולים. הוא למעשה אדם העשוי כולו מלבה ממנה מרוויחה החליפה את כוחה. מגנאטק – נבל להשכרה בעל היכולת לדחות מגופו חפצי מתכת. קורסק – נבל רוסי להשכרה בעל היכולת לחשמל את מטרותיו בכל פעם בודדת. טטר טרייאנט – נבל פרילנסר בעל אפוד חייזרי המכיל תוספות אלסטיות שביכולותן למשוך ולזרוק את קורבנותיו. מגמניאק – נבל פרילנסר דמוי-לבה. מאסטר מיינד – פושע בעל יכולת לשלוט מנטלית על קבוצות גדולות של אנשים. בי-פליין – נבל עתיק-יומין המאמין בשימוש בטכנולוגיה מיושנת שעבר זמנה. הפיל – נבל-על דמוי-פיל קטן. איזוטופ – פושע בעל יכולת טלפורטינג ויד-ימינו של טיטאן. ענק – ילד בן שמונה שנמשך לממד אחר שבו הפך על ידי מכשף לקיקלופ ענק ששלט ביד רמה עד שנשלח בחזרה לכדור הארץ על ידי אחד מאויבוי. המסדר – ארגון פשע מאורגן. מיסטר ליו – סייבורג אסיאתי קשיש ומנהיג המסדר, אשר לו היכולת להשליך את נשמתו מגופו וללבוש צורה של דרקון מזרחי ענק. פייס – נבל-על שראשו כולל שלוש עיניים, שני פיות, שני אפים ומוח כפול. אינסומניאק – נבל-על הסובל מנדודי שינה. מולטי-פול – אחיה של דופלי-קייט, שלו יכולות דומות לשלה. אוקטובוס – נבל-על דמוי-תמנון. רד איי – נבל-על בעל ראיית חום. מנטיס – נבל-על בעל שריון דמוי-גמל שלמה ומומחיות בלחימה באמצעות חרב. ווקינג דריד – נבל-על אלקטרו-קינטי, אשר לו מראה מפלצתי. וור וומן השנייה' – מאהבתה של וור וומן המקורית עד למותה בידי אומני-מן, מה שהוביל להשתלטותה על אמזוניה והוצאת נקמתה במין הגברי לפועל. דינוזאורוס – יצור דמוי-דינוזאור מוטנטי-אנושי אינטליגנטי ביותר, אשר מפתח תוכניות שונות לשיפור העולם, אך אלו מתגלות כהרסניות ומביאות למותם של אנשים רבים. דמותו של מארק גרייסון הופיעה גם בחוברת "Marvel Team-Up Vol. 3 #14", אשר נאגדה באוגדן "Marvel Team-Up Volume 3: League of Losers"; ועלילתה מתרחשת במקביל לחוברת מס' 33. בנובמבר 2006 פורסם המדריך הרשמי ליקום הסדרה, שאגד שתי חוברות בהן סופר מקורותיהן של כל הדמויות בסדרה ונכתב בסגנון "המדריך הרשמי ליקום של מארוול", כולל עטיפות קאברים דומות. "המדריך הרשמי" נאגד במהדורת בכריכה רכה בנובמבר 2007. באמצעות תהליך Bomb-xx, עובד הקומיקס לקומיקס-מושן (אנ') על ידי "Gain Enterprises". עיבוד זה שודר ברשת "MTV2", וניתן להורידו לטלפונים ניידים, באמצעות אייטונס ואמזון. חברות ההפקה "Point Grey Pictures" ו-"Skybound Entertainment" שוקדות על הפקת עיבוד לייב אקשן על בסיס הקומיקס, שעל כתיבתו ובימויו יופקדו הצמד סת' רוגן ואוון גולדברג ועל הפצתו, "סרטי יוניברסל". יוצר הסדרה, רוברט קירקמן, התעתד להפיק את הסרט לצד רוגן, גולדברג, דייוויד אלפרט, בריאן ושון פורסט. בינואר 2021, אישר שוב קירקמן כי הסרט עודנו בפיתוח חרף העובדה שכבר פותח והופץ עיבוד טלוויזיוני עבור "אולפני אמזון", וכי רוגן וגולדברג עודנם מעורבים בהפקתו. ערך מורחב – בלתי מנוצח (סדרת טלוויזיה) ב-25 במרץ 2021, הפיצו "אולפני אמזון" עיבוד טלוויזיוני מונפש למבוגרים על בסיס הקומיקס, שעלה לשירות הזרמת המדיה "פריים וידאו" והופק על ידי קירקמן. צוות המדבבים כולל את סטיבן יאון כמארק גרייסון, סדרה או כדבי גרייסון, וג'יי קיי סימונס כאומני-מן. רוגן וגולדברג לא לקחו חלק בהפקת או כתיבת הסדרה, אם כי רוגן לוהק לדיבוב אחת הדמויות המשניות. בהמשך נמסר על הפקת עונה שנייה ושלישית לאור הצלחת העונה הראשונה. העיבוד הטלוויזיוני זהה לקומיקס, למעט הבדלים מינוריים. נכון לעונתו הראשונה של העיבוד, ההבדלים הגדולים ביותר כוללים את מוצאה של אמבר, שינוי סדר האירועים הכרונולוגיים, וכמות הדם האלימות הגרפית המוצגים על המסך. בסדרת הטלוויזיה המונפשת "המלך היל", מוצג בובי באחד הפרקים בעודו קורא קומיקס בשם "Unvincible", שכותרתו ועטיפתו מזכירים את אלו של החוברת הראשונה בסדרה. כמו כן, בפרק אחר, מוצג באק סטריקלנד כשהוא משחק בבובת פעולה של מארק גרייסון. בסרט "פול", ניתן לראות את דמותו של סיימון פג לבושה בחולצה בהשראת הקומיקס, וחוברות של הקומיקס מופיעים בחנות קומיקס. על פי רוברט קירקמן, הוא, יחד עם שותפו ליצירת הקומיקס, קורי ווקר והאמן ראיין אוטלי, הופיעו בסרט בהופעת קמע בתור עושי-דבריה של "האיש הגדול". בסדרת הטלוויזיה "המתים המהלכים", מוצגים מספר אזכורים לסדרת הקומיקס, בין היתר באמצעות הצגת ארבע בובות פעולה מיניאטוריות של אטום איב, אלן החייזר, מארק גרייסון ואומני-מן בחדרו של סם אנדרסון; והצגת דמויותיהם של קארל והילדים האחרים באלכסנדריה כשהם קוראים מדי פעם חוברות קומיקס מתוך הסדרה. רוברט קירקמן, יוצר הקומיקס, הוא גם היוצר-שותף של סדרת הקומיקס "המתים המהלכים" שעליה התבססה סדרת הטלוויזיה, ומשמש אף כמפיקהּ בפועל. מדיה וקבצים בנושא בלתי מנוצח בוויקישיתוף אתר האינטרנט הרשמי של בלתי מנוצח (באנגלית) "One Fan's Opinion: Issue #14". Comic Book Resources. November 10, 2005. Archived from the original on November 19, 2012. Retrieved August 10, 2023. Petski, Denise (January 22, 2021). "Robert Kirkman's Animated Series 'Invincible' Gets Premiere Date On Amazon". Deadline Hollywood. Archived from the original on January 22, 2021. Retrieved August 10, 2023. Kabir, Kaisar (June 14, 2021). "A truly 'Invincible' comic book series". The Daily Star. Retrieved August 10, 2023. Kirkman, Robert (August 17, 2016). "Robert Kirkman Brings Invincible To An End". Bleeding Cool. Archived from the original on December 21, 2016. Retrieved August 10, 2023. "This Week's Comics: Invincible #144 & Slots #5 - Skybound". Skybound. February 13, 2018. Archived from the original on February 15, 2018. Retrieved August 10, 2023. ""Skybound X" #25 to Preview Four New Series". Multiversity Comics. April 20, 2022. Retrieved August 10, 2023. "Skybound Announces Massive Plans for Invincible's 20th Anniversary (Exclusive)". Comics. Retrieved August 10, 2023. mtv (August 27, 2008). "Episode 1". MTV. Archived from the original on December 14, 2014. Retrieved August 10, 2023. George Gene Gustines (July 14, 2008). "A Comic Book Superhero Is Headed to Small Screens – NYTimes.com". NYTimes/com. Archived from the original on July 5, 2015. Retrieved August 10, 2023. "Amazon.com: Invincible Season 1". www.amazon.com. Archived from the original on March 17, 2021. Retrieved August 10, 2023. "Seth Rogen, Evan Goldberg to Adapt Robert Kirkman Comic 'Invincible' for Universal (Exclusive)". The Hollywood Reporter. April 4, 2017. Archived from the original on February 4, 2021. Retrieved August 10, 2023. "'Invincible' live-action movie will exist separate from Amazon's animated series". EW.com. Archived from the original on January 26, 2021. Retrieved August 10, 2023. Andreeva, Nellie (June 19, 2018). "Amazon Greenlights 'Invincible' Superhero Animated Series From Robert Kirkman". Deadline. Archived from the original on May 30, 2020. Retrieved August 10, 2023. "Invincible". IMDb.com. Internet Movie Database. Archived from the original on March 23, 2021. Retrieved August 10, 2023. "Clip: 'Invincible' Takes Flight on Amazon March 26". January 24, 2021. Archived from the original on February 1, 2021. Retrieved August 10, 2023. Otterson, Joe (April 29, 2021). "'Invincible' Renewed for Seasons 2 and 3 at Amazon". Variety. Archived from the original on May 3, 2021. Retrieved August 10, 2023. Kirkman, Robert [@RobertKirkman] (August 9, 2009). "Flying out tomorrow to New Mexico…" (Tweet). Retrieved August 10, 2023 – via Twitter. Pehanick, Maggie (November 30, 2015). "If You Blinked, You Missed This Easter Egg From The Walking Dead's Winter Finale". Popsugar. Archived from the original on March 3, 2016. Retrieved August 10, 2023.